
VED HANS J. HOLM 


DD Herholdt for omtrent 50 Aar siden begyndte at arbejde som Kunst- 
ner, var der ikke som nu mange, der virkede som Arkitekter. Tiden 
havde været fattig, og der byggedes ikke meget. 

Omtrent Hundrede Aar før havde der været en travl Virksomhed paa 
Byggeriets Omraade. Fra den Tid gemmer Kjøbenhavn sine bedste Byg- 
ninger og bredeste Anlæg, og Stjernen over dem alle er Amalienborg Plads, 
til hvilken ingen By i Europa har noget jævnbyrdigt Sidestykke. Det var 
her danske Arkitekter, der arbejdede;Thurah og Eigtved ved Siden af frem- 
mede som Jardin, der havde taget fat paa den store Opgave, hvorpaa man 
forløftede sig, og som maatte forlades paa Halvvejen — Marmorkirken. 

Ovenpaa den travle Tid kom der en stille Tid, hvori man maatte tage sin 
Tilflugt til langt fattigere Materiale, indtil Forholdene i Europa sidst i for- 
rige Aarhundrede medførte, at der i Kjøbenhavn samledes Formuer, der 
affødte de store Købmandsgaarde, som Harsdorff gav sit Arbejde til — be- 
gejstret over at kunne øse af den rene Kilde — den græske Arkitektur, som 
i Stuarts Arbejder var lagt frem for den begavede Kunstners Videbegærlig- 
hed. Rococo-Stilen var helt forladt. 

Efter de Hjemsøgelser, Kjøbenhavn havde lidt i Begyndelsen af dette Aar- 
hundrede, sank Forholdene igen, men der blev en hel Del at udføre, og 
hertil hidkaldtes C. F. Hansen fra Altona; det er let kendeligt endnu her 
i Byen, hvilken Indflydelse han med sine Gaver for den monumentale Stor- 
hed har afsat af Mærker. Det var ogsaa Antikken — for vor Betragtning 
nu dog nærmestsetmed Palladios Øjne. Vejen var vist, og der var med Hen- 
syn til Udformning i lange Tider ikke Tvivl om, hvor man skulde søge sine 
Forbilleder. 

Men der arbejdede sig som sædvanlig med en Menneskealders Mellem- 
rum igen noget andet frem — i Kunsten saavel som paa andre Omraader. 
— Hansen var død, G. F. Hetsch, der havde bistaaet ham ved Christians- 
borgs indre Udstyrelse, indkaldt hertil efter at han havde studeret hos Em- 
pirens bedste Mestre i Paris, stod nu som hans Årvetager i en Tid, hvor det 
atter var blevet stille paa Byggeriets Omraade. Han havde mest kastet sig 
over Undervisningen og var en logisk, tilraisonneret, grundhæderlig, flit- 
tig Mand, der imidlertid stod fast paa sin Mening og forfægtede den ikke 

uden Heftighed. Man kan vel sige, at hans Elevers Syn paa Antikken ikke 
beroede paa Kildestudier, men snarere paa det, der beherskede Berlin un- 
der Schinkels Efterfølgere, altsaa paa anden-tredie Haand. 

Ligeoverfor stod Bindesbøll som en gærende Modsætning; han havde den 
mest sprudlende Interesse for al Kunst, ligegyldigt hvor den fandtes; om 
det var antikt eller middelalderligt, enfoldigt Bondearbejde eller raffine- 
ret Kunsthaandværk, saa var det altid brugbare og vækkende Emner. 
Hans Virksomhed, hans Arkitektur er ingenlunde let at forstaa, først i en 
mere fremrykket Alder lærer man at sætte den rette Pris paa hans Arbejde. 
Han kunde ofte være bizar, næsten lidt kluntet, men ogsaa vise en Finhed, 
der kun opnaas af den Benaadede,saaledes i Gaardsrummet ved Thorvald- 
sens Museum. Han maa have været en mærkelig Mand, og det kunde ikke 
være andet, end at hans Omgivelser paavirkedes mægtigt ved den Uforsagt- 
hed, hvormed han tog fat paa Tingene som Opgaver, der undertiden ikke 
løstes, men lagdes frem til kommende Tider. 

Herholdt var ogsaa paavirket heraf og var med til at kaste Aaget af, da 
det begyndte at tynge. 

Som betegnende for Tiden kunde maaske nedenstaaende Ytringer an- 
føres. Da Hetsch engang saa en Tegning af Eremitagen, sagde han paa sin 
hurtige Maade til den, der havde gjort den: Hm, naa, naa, ja det er godt, 
det er godt, men De skal tage Dem ivare for atse formeget paa saadant no- 
get, det er en daarlig Stil, man fordærver sine Øjne. Et Aarstid senere saa 
Herholdt samme Tegning og sagde ganske langsomt: Ser man det, har De 
legnet den — det er virkelig en god Bygning, den Eremitage! Rococoen laa 
Helsch for nær, han havde været med, da den havde faaet sit Banesaar. 
Herholdt vilde maaske have sagt noget lignende, hvis Tegningen havde 
fremstillet et Stykke importeret Berliner Arkitektur. 

I et af Herholdts Arbejder fra de første Aar (1852), Kittendorffs Hus paa 
Frederikberg (det findes i Tegners arkitektoniske Album) røber sig strax 
det, som følger ham i hans Virksomhed: Bar Tidens Anskuelser noget frem, 
der var et Fremskridt, saa laa der strax en Opgave at løse. I et Hus med én 
Stens Ydermur, som almindeligen den Gang brugtes, stikker Stenen den 
ene Ende ind i Stuen, den anden ud i Luften — det er koldt, og Regnen 
slaar igennem; kunde man nu gøre Muren hul, vilde det bedre sig ganske 
betydeligt. Han murede saa en halv Stens Mur udvendig og indvendig og 
bandt disse sammen ved Kridtisten, der have en Længde som 4 halve Sten. 
Det var en ny Konstruktion; han lod den røde Mur staa i sin Farve og de 
Kridistens Bindere hvide, som de vare; derved fremkom ganske naturligt 
et Mønster, som man kender godt fra mange Steder i tidligere Dage. Man 
nøjedes den Gang ikke paa Frederiksberg med saa ringe Havelodder, som 
det siden er knebet ned til; saadant et Hus var beregnet til at være omgivet 
af Træer og til at ses sammen med disse. 

Man følte snart, at han ikke var bange for de lidt fremmede Opgaver, 
og at han ved sit ihærdige Arbejde, ved at vende og dreje det, inden der 
blev givet Besked, kunde magte at løse Problemer, og saaledes gik det vel 
til, at han blev taget til Hjælp ved den første Jernbro, der blev udført i 
Danmark, det første Dampkøkken, der laa i Regnegade 0. Il. Det falder 
imidlertid af sig selv, at denne Maade at arbejde paa og Virksomhed med 
at løse Problemer ikke skaffer et populært Navn. Det var i lang Tid ikke 
Bindesbølls Lod og heller ikke Herholdts. Huset fik et Øgenavn »Damhu- 
set«, og det fik mange af hans første Bygninger. Raffenbergs Hus, der og- 
saa var »sært«, kaldtes Giraffenberg. Da han senere hen stod og tegnede sit 
eget Hus, sagde han: Hvad mon dette nu kommer til at hedde? Saa lagde 
han en lang Blyant i Lod under Fagaden, saa paa det og spurgte: Mon det 
ikke kommer til at hedde Dueslaget? 

Da Landbohøjskolen skulde bygges, blev Bevillingen givet efter hans 
Udkast og Overslag, men Ministeriet valgte at lade Bygningen udføre af sin 
Bygningsinspektør (det blev Bindesbøll). Saa udskreves en Konkurs om 
Universitetsbibliotheket — (ja Grunden dertil var vistnok den, at man her 
netop vilde af med Bindesbøll). Der vandt han atter Prisen, medens Bin- 
desbøll fik anden Pris for et iøvrigt yderst originalt Udkast, som man imid- 
lertid ikke troede lod sig holde inden for den givne Sum. (Denne Tegning 
er nu sporløst forsvunden og trods al Efterspørgsel ikke til at finde, men 
gemmer sig vel forhaabentlig et eller andet Sted til senere Tider.) 

Der var vel alt tidligere gjort Forsøg med at brænde Formsten, men Her- 
holdt trængte til en større Rigdom for at naa til det kunstneriske Resultat, 
han tilsigtede. Dette var imidlertid noget, som helt skulde oparbejdes; han 
søgte omkring paa Teglværkerne efter en god Farve og nogle Mænd, som 
kunde gaa ind paa at arbejde med ham, og her greb han som sædvanlig 
heldigt, saa at han fik en hel Del Formsten (ogsaa glasserede) udførte af 
de enfoldigste og simpleste Former, med hvilke han ved utrætteligt Arbejde 
skaffede en Rigdom og Afveæling i Bygningens enkelte Dele. Det var For- 
mer af Murstens Størrelse, ikke hvad der behøves for at udføre det, man 
forstaar ved Terrakotta Arkitektur — i saa Henseende havde han paataget 
sig at løse en Opgave, og Resultatet blev en Forløsning paa denne Anven- 
delse af Mursten og Formsten, der ikke er overtruffet senere — og som har 
haft en vid Rækkeevne. 

Det var ogsaa den Gang ikke saa almindeligt at bruge Jern. (Først i 
Aaret 1851 var Krystalpaladset som en sejrrig Nykonstruktion fuldført.) I 
Boggemmet skulde spares paa Rummet, og her var saa Jernsøjler paa sin 
Plads, og til disse knyttede Jernbjælker sig ganske naturligt. Hertil kom, at 
man ansaa Brugen af Jern som heldig ligeoverfor Brandfare, hvad der 
ogsaa er Tilfældet, naar der er Tale om en delvis Antændelse. Han syslede 
meget med denne Løsning, og de hidtil ikke prøvede Former, som han 

efterhaanden arbejdede op, vare ikke overførte fra Træ eller Sten direkte, 
men saadanne, som passede til Jernet, let lod sig støbe godt. I Trappehuset 
brugte han Træloft, buet i Midten, det samme Motiv som i Bogsamlingen, 
men det er ganske lærerigt at se Ligheden og Forskellen, der beror paa det 
Bygningsemne, som er anvendt; der kom ogsaa noget i Ledføjningerne 
paa Snedkerarbejdet, som var lidt anderledes end forhen, en Fedme og 
Brede imod den tidligere gennemgaaende underskaarne Leddeling. 

Et Par Aar efter at Bibliotheket var blevet færdigt, byggede han et Hus 
for Fru Heiberg i Rosenvænget. Man kendte de samme Sten igen, som man 
finder paa Bibliotheket, og adskillige af de Enkeltheder, som ogsaa er der, 
men der er en morsom Forskel paa den Maade, det er lagt til Rette paa her 
—detser næsten ud, som om den elskværdige, undertiden capriciøse Kunst- 
nerinde havde haft sine Fingre med, havde intrigueret ved pludselige Ind- 
fald, skøndt hun i Virkeligheden ikke i nogen Maade blandede sig i den 
Del af Arbejdet, hvori der er en Friskhed og et Væld af Overraskelser, der 
siden har sat Frugter paa mange Steder. 

Anvendelsen af hugget Sten var gaaet af Brug, fordi man ikke havde 
haft Raad dertil. Men Herholdt havde megen Lyst til at sysle med dette 
ægte Materiale. Ved hans eget Hus ved Ladegaardsaaen finder man Be- 
gyndelsen dertil, efter at han ved Soklen paa Universitets-Bibliotheket havde 
stiftet Bekendtskab med svenske Stenhuggerier. Det var kun kløvet. Mate- 
riale og brede Former, men det blev Forløber for en langt videregaaende 
Udvikling, som man ser paa Bankbygningens hele Granitunderdel. At 
bygge en Etage af Granit var her noget usét, da det skete. Sandstenen fin- 
der man brugt paa Studenterforeningen — det var den Gang vel en 30 
Aar siden man havde set anvendt Søjler. Da han var over 70 Aar, tog han 
fat paa en udstrakt Anvendelse af Kridtsten ved Universitetets botaniske 
Laboratorium. 

Det vil heraf ses, at han altid har søgt at finde eller genoptage brugbare 
Bygningsemner, selv om de vare udenfor det tilvante; men det gode, der er 
virket her, har bestaaet i, at de ere blevne sundt og selvkritisk behandlede 
efter deres Egenskaber og at der er arbejdet saalænge dermed, indtil det 
kunstneriske og konstruktive Herredømme er naaet. Deraf kommer det, at 
det Hele sér saa simpelt og naturligt ud, som om det var skabt i et Øjeblik 
og ikke kunde være anderledes. Senere eller tidligere vilde det vel være skét, 
men derfor bliver det alligevel ham, der har en stor Andel i at fremkalde 
el Røre paa det Omraade ved at lægge sine Omgivelser Anvendelsen deraf 
paa Sinde. 


Herholdt udtrykte sig let i Tegning. Det havde den Gang været Brug — 
Lundbye og Dalgas, der faldt i Krigen, havde vist Vejen dertil— at deyngre 
Kunstnere omtrent altid tegnede; naar de vare ude i Besøg hos en Fa- 

milie og man sad om Bordetved Lampen, kom Blyanten frem, og alt, hvad 
der var, selv om det var en Strikkestrømpe, et Nøgle Garn, en Sax, blev 
tegnet med indgaaende Lyst og Kærlighed. Denne stadige Øvelse gav dem 
en Lethed i Haanden og en Sikkerhed i Øjet, som ellers ikke let naas. Det 
skér ofte for en Arkitekt, som lader det blive ved den lineare Tegning og 
for hvem det stopper, naar det kommer an paa Frihaandstegning, at der 
sniger sig noget vist routineagtigt ind — og til en vis Grad kan Routinen 
naa langt, da der dog i Arkitekternes Arbejde — saavelsom i al Kunstud- 
øvelse — er en hel Del, som ikke gaar meget videre end til det, som snarest 
kan kaldes det Haandværksmæssige. Men det kan ogsaa hændes, at der 
for den, som er dygtig i al Slags Tegning, er en Fare: den at lade sig be- 
stikke af sin egen Tegning, — maaske netop fordi den er fortrinlig udført 
— det kommer, naar han bag Linierne ikke sér Materialet og Formerne, 
ikke sér Virkeligheden. 

Man siger da ofte herom, at man kan sé Tegningen endnu i det udførte 
Arbejde; det er ikke rigtigt skabt færdigt og mangler ligesom Blodet i sig, 
— vist er det, at det ikke i Længden kan varme Beskueren. Det er en af 
Hemmelighederne i Arkitekturen, som ikke lader sig udrede. Men i saa 
Henseende har Herholdt maaske netop fra sin Ungdomsudvikling haft en 
sjælden Evne til ikke at lade sig føre bag 'Lyset, og underligt nok er der 
mellem hans Arbejder adskilligt, som man i Tegning ikke synes om, men 
som er godt i Virkeligheden. Her er Forskellen mellem Routinearbejdet 
og Skaberkraften. I den færdige Bygning er Tegningen falden bort under 
hans Hænder. 

Man kendte ikke meget til — og satte ogsaa ringe Pris paa, hvad der 
eæxisterede herhjemme af tidligere Bygningsværker. Vi havde jo ikke noget 
antikt, af den rigtige romersk-antikke Stil. Det hørte med til Tiden før 1848, 
at det Nationale og Interessen derfor dæmrede paa alle Punkter, ogsaa i 
Kunsten, og i saa Henseende hørte han Tiden til og tegnede paa Fodture, 
hvad han saa. Saa lidt kendt var man, at Tveje Merløse Kirke i 1850 blev 
»opdaget« af ham [se Høyen II. s. 180 og Tegninger af ældre nordisk 
Arkitektur II. | og det beroede paa hans Syn paa det Gamle; han kunde 
sé noget deri, som ikke al Verden kunde sé. Af Opmaalinger har han til- 
vejebragt en Del af Trondhjems Kirke, af Helligaandskirken m. m. paa 
Gotland og af Kronborg Slots Diamantfløj med dens fantastiske Masker. 
Denne Interesse bevarede han med Fasthed og gav Stødet til senere Op- 
maalinger af Bygninger, hvori der endnu ikke almindelig erkendtes at 
være »rigtig Arkitektur« tilstede. Han stod derfor i Restaurationsarbejder 
i Forhold til sin Tid langt fremme, og han studerede omhyggeligt, hvad 
man havde af Udgivelser derom. Man véd mere Besked nu, langt mere, 
og der er udgivet meget. Men det gaar her som med Tegningerne — man 
kan let lade sig bedrage, og en routineret Restauration kan berøve en Byg- 

ning baade Marv og Ben, hvis vedkommende ikke har en Evne at sé den 
Helhed og Duft, som hemmeligt skjuler sig i Resterne. 

Ligesom det for Herholdt har været Løsningen af Opgaverne, der vejede 
stærkest, og for hvilket hans Person traadte tilbage, saaledes traadte denne 
altid i Skygge, naar det kom an paa at restaurere. Dette kan han visselig 
siges, at have været med til at lære Fremtiden. 


Saasnart den Yngre kom til at arbejde hos Herholdt, blev han strax hans 
Medarbejder, og følte sig som saadan trods al sin Uformuenhed. De svage 
Forsøg bleve enten godkendte eller de ledede ham andetsteds hen, men der 
kom altid noget ud af det ved hans Maade at lede den Unge paa. Ganske 
paa lignende Vis gik det med Haandværkeren, Teglbrænderen, Jernstø- 
beren og andre, han har arbejdet med, for hvem han altid pegede paa Ende- 
maalet, ikke paa det øjeblikkelige Resultat. Han skrev ikke lange Kontrak- 
ter, det behøvedes ikke; men mærkede han det behøvedes eller fremkom 
der navnlig en ublu Fordring, var han ikke god at komme ud af det med. 
Var der skét en uskyldig Fejl, havde han meget mod at rive ned, hvad der 
en Gang var gjort, naar det iøvrigt var godt Arbejde. Det gav ham under- 
tiden Anledning til at bearbejde Sagen saaledes om, at Fejlen ikke mere 
blev en Fejl, men et Led i det Hele. Smaa Uregelmæssigheder oversaa han. 
At han ikke brød sig om Smaating, viser følgende lille Tildragelse. Paa 
Universitetsbibliotheket var der bleven indmuret en glasseret Sten paa et 
fejlt Sted. Det blev sét, men da det vilde sinke Stilladsens Flytning, blev den 
foreløbig siddende. Da der senere skulde fuges ned, blev Herholdt spurgt, 
om den nu ikke skulde hugges ud, men han svarede: »Aa, lad den sidde 
for Barberens Skyld.« Den sorte Sten sad nemlig og gloede ned i en Barber- 
stue ligeoverfor baade paa Barberen og hans Kunder, saa at der 2—8 
Gange havde været Bud ovre paa Byggepladsen for at gøre opmærksom 
paa den fæle Fejl. »Det gør Bygningen hverken bedre eller værre.« Den 
sidder der endnu. 

Der er Tider, der forlange, at Arkitekten skal være pragtelskende, og der 
er Tider, som forlange af ham, at han skal være kneben. Hetsch beteg- 
nede sin Tids Anskuelser med — det skal være saa hurtigt som muligt, og 
det skal være saa billigt som muligt, det skal være færdigt imorgen og 
koste fire Skilling. Det var derfor et ikke ringe Arbejde at bringe det op med 
Hensyn til de Bygningsemner, som valgtes, at faa Haandværkerne til at 
give sig den Tid og Flid til Arbejdet, som behøvedes, og efterhaanden at 
faa Størrelse ind i Bygningerne. 

Det, man kalder den akademiske Plan, har Herholdt ikke sat stor Pris 
paa; han fulgte det ham givne Program og skaffede det tilveje, som for- 
langtes, sammenkædet efter den Brug, der skulde gøres af Bygningen. 
Først søgte han ved Formningen at faa de harmoniske Hovedforhold, men 
hans Arbejder ere ikke fra først af Studier efter en bestemt Stilart, thi han 
tog sine Motiver, hvor der var noget som passede. Men ved den ihærdige 
Gennemarbejdelse, der blev hans Arbejder til Del, smeltede Alt efterhaan- 
den sammen, saa at der kom en Enhed over det Hele. 

Ved under Arbejdet at passe paa til alle Sider sørgede han for, at Over- 
slagene sloge til. Engang ved et Besøg her af en berømt Landsmand, der 
arbejdede i Udlandet, var der en Del Arkitekter samlede, og her kom det 
paa stærk Tale om, hvorledes en Arkitekt var nødt til at narre i sit Over- 
slag, for at faa Raad til lidt ud over det Almindelige; men da rejste Her- 
holdt sig op og sagde, at det var en fordømmelig Maade at tvinge sligt 
igennem paa. Ved at tale med sine Bygherrer og give dem Interesse for 
Sagerne havde han efter Evne faaet det frem, der i hans Arbejder var naaet 
ud over det Almindelige. Man maatte finde sig til Rette ide Forhold, hvor- 
under der skulde bygges, og gøre hvad man formaaede. Han ansaa det 
for Arkitektens Pligt, at han om sin færdige Bygning skulde sige: Saaledes 
som Bygningen staar, bærer jeg Ansvaret for den. 

Denne Sætning var talt ud af manges Hjerte — der ligger deri, at Teg- 
ninger, Modelleringer, Overslag, Regnskab og Tilsyn kun blive forbigaa- 
ende Gennemgangsled — Bygningen selv er det, som Arkitektens Kunst 
frembringer; bag denne ligger der en Personlighed — og fremdeles skyder 
den en Anskuelse bort, som lever paa mange Omraader, at Arkitektens 
Arbejde er en skøn Leg med Blyanten paa Papiret — har man først fat i 
den, saa kan man sagtens faa gjort Bygningen af Andre; men her svinder 
Personligheden bort mellem Fingrene — og Ansvaret med. Der er ingen 
Kunstart, der hænger saa nøje sammen med Tiden, hvori den udvikler 
sig, som Arkitekturen, og ved at hævde denne Sætning er Arkitekten lige 
paa Nippet til at stille sig i Brechen blandt andet for Tidens Brøst — men 
paa den anden Side er der ingen Kunstart, hvorudaf man saaledes kan 
læse Tiden, som Arkitekturen, og der paahviler denne selvfølgelig alligevel 
et Ansvar for, hvad der i den kan naas eller hvad der maa opgives. Det 
kan altid sés. Sætningen er manende baade ligeoverfor Arkitekten og over- 
for Tiden, at stilles der en Opgave, saa maa den gennemføres. 


Om hans Kunst tilkommer det Eftertiden at dømme, naar der er gaaet 
en Menneskealder. »Pour bien en juger il faut étre å distance comme pour 
apprécier un tableau« [Letarouilly I. 46.] 

Den ene Tid sætter sjældent Pris paa den, der ligger lige forud. Hermed 
er ikke sagt, at virkelig Kunst ikke skulde blive sét som saadan, hvad enten 
den er fjern eller nær. Men for den almene Bevidsthed, der saa hurtig 
glemmer baade det ene og det andet, er der i disse Linier fastholdt nogle 
Træk af, under hvilke Forhold der er arbejdet — noget, som neppe forstaas 
med de nu forhaandenværende Forhold for Øje. 

Naar man læser disse Linier, er der vist noget underligt i, at der altid 
tales i den forbigangne Tid om en Mand, der gaar lyslevende, frisk og 
rask omkring imellem os. For nogle Aar siden nedlagde han af egen Drift 
Arbejdet. Han ytrede, at han vilde holde op i Tide; det syntes ham, der 
var Liv og Røre mellem dem, som skulde tage det op i Kunstens Tjene- 
ste i hans kære Fædreland. 

Nu er der mange, der virke som Arkitekter; blandt disse er der atter 
mange, der mene at have lært saare meget af hans Virksomhed, og fra 
dem udsendes nærværende Bog som et Bidrag tilBygningskunstens Historie 
i Danmark efter 1848 med en Tak til ham paa den Dag, han fylder 80 Aar. 

EN SELVBIOGRAFI 


IN Bedstefader, Johan Friderich Wilhelm Herholdt, var født den 18. 

Januar 1729 og udvandrede fra Rostock til Kjøbenhavn den 10. 
Marts 1752, havde senere Kondition i Frederits og drogendelig til Aaben- 
raa, hvor han tog Eksamen som Amtskirurg og Borgerskab. Han var to 
Gange gift; i første Ægteskab havde han een Søn, den senere her i Kjøben- 
havn bekendte Læge Johan Daniel Herholdt, der døde som Professor 
ved Universitetet 1836. I andet Ægteskab havde han tre Sønner, af hvilke 
min Fader var den ældste og døde som Læge her i Kjøbenhavn den 18. 
August 1834; den næstældste døde som Skibsfører i Drammen i Norge, 
og den yngste døde som Byfoged i Korsør. 

Jeg, JOHAN DANIEL HERHOLDT, opkaldt efter min ovennævnte 
Onkel, er født i Kjøbenhavn den 13. Marts 1818 i en Gaard, som tilhørte 
min Fader, i Studiestræde ligeoverfor den gamle polytekniske Lærean- 
stalt. I Aaret 1823 døde min Moder fra 9 Børn, af hvilke det ældste, en 
Datter, var født 1806. Min første Undervisning modtog jeg hos en Jomfru 
Plum, der havde en mindre Skole for Smaapiger og Drenge i Petersens 
Kloster ligefor Helliggeistes Kirke. Senere gik jeg i Bisserups Drenge- 
skole i Læderstræde, men da min Fader ønskede, jeg skulde studere, 
blev jeg i mit tiende Aar sat i Metropolitanskolen, hvor jeg imidlertid 
kun gik et Aar, og kom derefter i v. Westens Skole paa Kjøbmagergade 
ligefor Silkegade. De første Aar tilbragte jeg her i de studerende Klasser, 
men da det efterhaanden viste sig, at jeg ikke havde Evner eller Sans 
for Studering, blev jeg overført til Handelsklasserne, som de dengang 
benævntes, og der blev jeg til min Konfirmation i Oktober 1833. 

I Foraaret 1834 blev jeg sat i Tømmerlære hos Tømmermester dl 
Brede i St. Pederstræde, blev Svend Foraaret 1837 og arbejdede som 
Svend til Udgangen af Aaret 1840. Fra 1835 til 40 boede jeg sammen med 
min 6 Aar ældre Broder, som var ansat ved Postvæsenet; vi boede i en 
af Kristiansborg Slots Sidebygninger med Udsigt til Byggepladsen for 
Thorvaldsens Museum, som var under Opførelse i Slutningen af Tre- 
diverne og hen i Fyrgetyverne. Det seneste større Arbejde, hvori jeg 
deltog, var paa Frederiksborg Slot, da det blev indrettet til Kroningen 
af Kristian VIII, Juni 1840. Da jeg arbejdede i Trediverne, var der ikke 

saa meget Byggearbejde som nu, og det var derfor almindeligt, at Dren- 
gene og de unge Svende gik ledige 5 å 6 Maaneder om Vinteren. 

I de ledige Maaneder besøgte jeg Akademiet om Aftenen mellem 6 
og 8, og om Dagen gik jeg de første Aar paa Hetschs Tegneskole og de 
senere Aar hos Bindesbøll. Hos Hetsch lærte man nærmest kun at tegne 
ved at copiere Fortegninger efter Ornamenter og græske Templer, hos 
Bindesbøll blev Øjet aabnet for, hvad der var Kunst uden Hensyn til 
Stilen, og ved at følge Udførelsen af Tegningerne til Thorvaldsens Mu- 
seum, som bleve gennemarbejdede i det uendelige, lærte man at faa 
Respekt for en Kunstners Arbejde. — Forinden jeg kunde begynde at 
arbejde i Foraaret 1841, brændte en stor Del af Trondhjem, og jeg be- 
sluttede at tage derop for om muligt at faa Arbejde som Arkitekt. Jeg 
kom derop i Slutningen af Maj og blev der til Slutningen af Juli 1842. 

Under mit Ophold i Trondhjem opstod der en Ildebrand i en anden 
Del af Byen, og i omtrent 8 Timer brændte ca. 400 Huse. Alle Huse i 
Trondhjem vare af Tømmer, beklædte paa den udvendige Side med 
Bræder, og Heden blev derved saa stærk, at Husene paa den anden Side 
af Gaden antændtes. Denne store Ildebrand paa en Tid, hvor Husene 
fra den tidligere Ildebrand endnu ikke vare opførte, fremkaldte en stor 
Panik blandt Beboerne og gav Anledning til, at der af Byens unge Mænd, 
blandt hvilke ogsaa jeg var, blev oprettet en Nattepatrouille for at paasé, 
at der omgikkes forsigtigt med Ild og Lys.Vi havde Vagtstuei Nærheden 
af Amtmandsgaarden i et gammelt Hus, som sagdes at være Torden- 
skjolds Fødested. 

Mit Ophold i Norge var kun 26 Aar efter Adskillelsen fra Danmark, 
og der var derfor dengang endnu mange friske Minder fra den Tid. Paa 
min Rejse fra Kristiania til Trondhjem, gennem Gudbrandsdalen og 
over Dovre Fjeld, havde jeg et Sted en Køregut, som, da han havde faaet 
at vide, at jeg var fra Kjøbenhavn, spurgte, om jeg kendte Lundes Kaffe- 
husi Kjøbenhavn. Jeg kendte tilfældigt dette Kaffehus, som varien Kæl- 
der bag Hovedvagten, fordi det var Landskabsmaler Lundes Forældre, 
som havde det. Grunden, hvorfor Drengen spurgte om det, var den, at 
hans Fader i sin Ungdom havde staaet ved Garden, som den Tid besøgte 
dette Kaffehus. 

I Trondhjem boede jeg de første Dage hos en Fru Holmberg, som 
havde Logi for Rejsende. Hun havde i sin Dagligstue et Taffelur, som 
var foræret hende af Kong Louis Philippe, da han, forinden han blev 
Konge af Frankrig, havde boet hos hende paa en Rejse i det nordlige 
Norge. Paa Gaarde i Nærheden af Trondhjem boede Oberst Ræder og 
Major Sommerschild, som formodentlig havde været tidligere danske 
Officerer. En Del af Sommeren 1842 benyttede jeg til at opmaale for- 
skellige Partier af Trondhjems gamle Domkirke, som dengang var 

ukendt her i Landet og derfor i høj Grad interesserede Professor 
Høyen. Vinteren derefter tilbragte jeg i Kjøbenhavn, hvor jeg paa Aka- 
demiet avancerede til Medailleskolen og fik den lille Sølvmedaille for 
»et Hospital«. — Sommeren 1843 tog jeg til Odense for at maale ogtegne 
St. Knuds Kirke, og samme Efteraar gik jeg til Hamborg, hvor der efter 
den store Brand var meget at bestille. Jeg fik Arbejde hos en østerrigsk 
Arkitekt, eller egentlig Ingeniør og Forretningsmand, som hver Dag gik 
paa Børsen og havde paataget sig Opførelsen af flere Bygninger. For- 
aaret 1844 blev jeg af ham anbefalet tilen Landsmand, som var Ingeniør 
ved Anlæget af Altona-Kieler Jærnbanen, og som tillige havde paataget 
sig Opførelsen af Altona Banegaard.— Vinteren 43 og 44 havde jeg Bolig 
i Hamborg sammen med Arkitekt Walther, og vi tilbragte mange for- 
nøjelige Aftener i den derværende skandinaviske Forening, men om 
Sommeren 44 flyttede vi sammen med 5 Danske ud til en Landsby Ot- 
tense, som ligger udenfor Altona. I Eftersommeren modtog jeg Brev 
fra den ældre Arkitekt Nebelong, som var beskæftiget med Restaura- 
tionen af Ribe Domkirke, om at overtage Posten som Konduktør ved 
Opførelsen af en ny Latinskole i Kolding. Jeg forlod derfor Ottense i 
Begyndelsen af September, gjorde en lille Rejse til Tydskland, besøgte 
Braunschweig, Dresden, Berlin og Stettin, hvorfra jeg tog med Damp- 
skib til Kjøbenhavn og nogle Dage senere til Ribe for at conferere med 
Nebelong, som havde udført Tegningen. Fundamenterne bleve lagte i 
Efteraaret, saalænge Vinteren vilde tillade det; det følgende Aar fort- 
sattes Arbejdet af Nebelong. Ved uforsigtig Nydelse af kogt The paadrog 
jeg mig under Opholdet i Kolding en Nervesvækkelse, som jeg først 
forvandt flere Aar efter. 

I Begyndelsen af Aaret 1845 ankom jeg til Kjøbenhavn, hvor jeg op- 
holdt mig de nærmest følgende Aar, beskæftiget med Arbejde ved Aka- 
demiet, og ernærede mig tarveligt ved at udføre Tegninger for forskel- 
lige Haandværkere. Min Indtægt dette Aar var 160 ØRdl., saa der maatte 
spares for ikke at komme i altfor stor Gæld. Det næste Aar steg Indtægten 
til 228 Rdl. og i 1847 til 735 Rdl., men efter Krigens Udbrud i 1848 gik 
Indtægten ned til 389 Rdl. 

Mit første selvstændige Arbejde var en Forandring af daværende 
Professor Halls Bygning i Rahbeks Alléi Aaret 1846. Samme Aar udførte 
jeg en Tegning for Toldforvalter Kjær i Korsør til et Hus, som han lod 
opføre lige udenfor Byen, og for hvilken jeg fik 35 Rdl. 

I 1847 købte min Svoger Bibow, som var Adjudant hos Frederik VII, 
en Grund ved gamle Kongevej, stor 2 Tdr. Land, som han, om jeg mindes 
ret, betalte med 1000 Rdl., altsaa omtrent 7 Øre pr. 0 Ålen. Her opførte 
jeg for ham en mindre Villa, som senere er udvidet og nu, da Grunden 
er udparcelleret, omsluttes af andre Bygninger. Paa samme Tid tegnede 


17 


JOHAN DANIEL HERHOLDT 


jeg en Bygning, som opførtes i Malmø, og ombyggede Svaneapotheket 
paa Østergade for Fru Baagøe. 

I 1848 opførte jeg Børnehospitalet i Rigensgade, som senere er ned- 
revet og Grunden bebygget med Privatbygninger. 

1849 foretog jeg en Rejse omkring paa Øerne, for at gøre mig bekendt 
medAvlsbygninger,og var idenAnledning understøttet af det Classenske 
Fideicommis og Landhusholdningsselskabet. — I 1850 tilbragte jeg 
nogle Maaneder i Helsingør, hvor jeg var beskæftiget med Opmaaling 
af et Parti af Kronborg Slotsgaard, for hvilken jeg i 1851 opnaaede den 
Neuhausenske Præmie. — Samme Aar gjorde jeg forskellige Fodture 
omkring i Sjælland for at undersøge ældre Landsbykirker. En af de 
første var Fjenneslev Kirke, mellem Ringsted og Sorø, som dengang 
stod med sit ene skæve Taarn. Den havde ofte været Genstand for lærde 
Folks Undersøgelser, men uden at man var kommet til noget fyldest- 
gørende Resultat, fordi de manglede Kendskab til Bygningsvæsenet. 
Deres Undersøgelser bestod i Reglen kun i en ydre Betragtning af Byg- 
ningen, medens saadanne bør foretages ved at krybe over Hvælvingerne 
og undersøge det gamle Murværk, de gamle Murforbindinger, gamle 
Vinduer, malede Dekorationer etc. Ved at undersøge Fjenneslev paa 
denne Maade var det let at overbevise sig om, at det ene skæve Taarn 
var Levninger af to mindre Taarne, som senere vare opførte over Kir- 
kens vestre Del. 

Foruden Fjenneslev var jeg samme Sommer saa heldig at opdage 
Tveje Merløse Kirke ved Holbæk, som endnu staar med sine to Taarne 
og i meget minder om Fjenneslev, og endelig noget senere Uvelse Kirke, 
som vel kun har et Taarn, men i sin vestre Del har megen Lighed med 
de to ovennævnte. — 1851 var jeg omtrent 14 Dagei Wisby paa Gotland 
sammen med nuværende Professor Kornerup og tegnede og maalte 
adskillige af de derværende Kirkeruiner, navnlig Helligaandskirken, 
som senere blev udgivet af Selskabet for nordisk Kunst med Tekst af 
Professor Høyen. Fra Wisby gik jeg til Stockholm, besøgte Upsala og 
gik hjem ad Kanalvejen over Gøteborg. Under mit Ophold i Wisby var 
jeg flere Gange indbuden til Landshøvding, General af Dalstrømp; han 
havde i 48 været Næstkommanderende over de svenske Tropper paa 
Fyen og havde fra den Tid bevaret et meget venligt Sindelag mod de 
Danske. 1849 havde jeg modtaget Akademiets mindre Guldmedaille, og 
efter min Hjemkomst fra Sverige konkurrerede jeg til den store Guld- 
medaille, men var ikke saa heldig at faa den, og da jeg imidlertid var 
blevet 33 Aar, opgav jeg at gaa videre ved Akademiet og søgte Foraaret 
1852 det mindre Rejsestipendium som Arkitekturtegner og opnaaede 
600 Rdl. om Aaret i to Aar. 

I Aarene 1850 og 51 ledede jeg Opførelsen af daværende Justitsraad 
Casses Hus i Frederiksberg Allé og udførte forskellige Tegninger til 
mindre Bygninger omkring i Provinserne og Sverige. I Aaret 1852 ud- 
førte jeg Tegningen til et Hus, som daværende Justitsraad Raasløf lod 
opføre i Flensborg, og paabegyndte Opførelsen af en Bygning for Ju- 
stitsraad Raffenberg ved Builows Vej (nu nedrevet) og senere et Nabo- 
hus for Træskærer Kittendorff (nu ombygget). 

Den 12. Juli samme Aar begyndte jeg min Udenlandsrejse, som gik 
gennem Tyskland og Schweitz til Italien. 

I Strassburg traf jeg Meldahl, som ogsaa vilde tilbringe Vinteren i 
Italien, og vi gjorde derfra Rejsen sammen. I Milano traf vi Molbech og 
Brøchner, der gik direkte til Rom og derfor efter et kort Ophold rejste 
videre. 

Efter nogle Dages Ophold i Pavia, Torino, Genua, Pisa, Pistoja, Lucca 
og Prato kom vi til Firenze i Slutningen af November, hvor vi en af de 
første Dage bleve overraskede ved at møde Forchhammer og Hostrup, 
som ligeledes agtede sig til Rom, og med hvem vi derefter gjorde Følge- 
skab, idet vi dog paa Vejen besøgte Siena, Volterra og Orvieto. Omtrent 
i Midten af December ankom vi til Rom, hvor jeg blev til hen i Foraaret 
1853 og benyttede Tiden til at besøge Samlingerne og gøre Udflugter i 
Byens Omegn. I Begyndelsen af April rejste jeg med Veturin sammen 
med 5 Landsmænd til Napoli, hvor jeg blev omtrent 6 Uger og foretog 
de sædvanlige Udflugter til Ischia, Capri, Pompeji, Sorento og Pæstum. 
En Del af vort Rejseselskab tog her Afsked med Italien for med Damp- 
skib at gaa Nord paa og hjem, hvorimod Forchhammer og jeg den 1. 
Juni toge tilbage til Rom. Efter omtrent 14 Dages Ophold i Rom og nær- 


meste Omegn tiltraadte jeg ene Rejsen mod Nord og besøgte en Del af 


de mere bekendte Byer som: Ravenna, Bologna, Venezia, Padua, Man- 
tua og Verona, og endte i Genua, hvorfra jeg med Diligencen tog til 
Marseille. Det havde paa hele Rejsen været meget varmt, men det var 
nu mod Slutningen af November, og Luften var bleven stærkt afkølet. 
Den første Del af Rejsen fra Marseille var med Jærnbane, men senere 
rejste jeg med Dampskib til Lyon, hvor jeg opholdt mig nogle Dage, og 
gik derfra til Paris, hvor jeg ankom den 1. Oktober, og hvor Thermo- 
metret var under Frysepunktet. 

I Paris opholdt jeg mig til Midten af Februar 1854 og tog derefter over 
Rouen og Havre til England, hvor jeg navnlig tilbragte Tiden i London, 
og hvor jeg forblev til Begyndelsen af Maj. Hjemrejsen foretog jeg over 
Ostende og Hamburg og ankom til Kjøbenhavn i Slutningen af Maj. 

Forinden min Rejse til Udlandet havde jeg i 1851 udført Tegninger 
tilen Hovedbygning paa Herregaarden Erholm i Fyen, som var bleven 
opført under min Fraværelse. 

I Foraaret 1855 havde jeg paadraget mig en Forkølelse, som blev til 
gastrisk Feber, der i lang Tid forhindrede mig i at arbejde. I Løbet af 
Sommeren gjorde jeg Udkast til et Hotel i Korsør (senere ombygget) 
og for Indenrigsministeriet forskellige Udkast til en ny Veterinær- og 
Landbohøjskole, som tænktes opført enten paa den ældre Plads paa 
Kristianshavn (hvor nu Kvindefængslet lige for Frelserskirke ligger) 
eller paa den Plads, hvor Landbohøjskolen nu ligger. 1856 gjorde jeg 
Udkast til en Forpagtergaard ved Herregaarden Frederikslund i Fyen 
og til en Hovedbygning til Herregaarden Selchausdal paa Sjælland. 
Samme Aar i Juli modtog jeg 1. Præmie ved en Konkurrence til et Uni- 
versitetsbibliothek i Kjøbenhavn. 

Efter at det var overdraget mig at opføre Bibliotheket, var jeg i 1857 
væsentlig beskæftiget med de forberedende Arbejder hertil. Paa den til 
Bygningen bestemte Grund stod Ruinerne af en af Universitetets tid- 
ligere Fløje og en mindre Bygning, som tjente til Professorbolig. Grun- 
den var god og tør, men den faste Bund fandtes for en større Del først 
i en Dybde af 6 å 7 Alen. Cement var dengang ikke noget meget benyttet 
Materiale, og Betonfundamenter kendtes ikke her. Fundamenterne 
bleve derfor udførte paa den dengang almindelige Maade ved at ned- 
lægge store, raa Kampestene, hvorpaa Murværket hvilede. Murstens- 
fabrikationen stod dengang meget tilbage her hjemme; vel fandtes om- 
kring paa Landet mindre Teglværker, men neppe noget større Anlæg 
beregnet paa i kort Tid at præstere større Leverancer, og den væsent- 
lige Del af, hvad der dengang forbrugtes i Kjøbenhavn, blev leveret fra 
Flensborg og Omegn. Jeg havde til Bygningens Ydre valgt et Motiv fra 
Kirken St. Fermo i Verona, men det skulde helst udføres af røde Sten 
og med Anvendelsen af en stor Del forskellige Formsten. Til det indre 
af Murværket kunde anvendes gule Sten fra Flensborg, men de røde 
Sten fandtes ikke der og maatte derfor søges i den nordre Del af Sjæl- 
land, hvor adskillige Teglværker med rødt Ler findes; men Formsten 
;ar ingen af Værkerne indrettet paa at udføre, da de saagodtsom aldrig 
bleve benyttede, og her skulde bruges en Mængde forskellige Former. 
Efter at have undersøgt Materialet fra flere Værker besluttede jeg at 
anvende røde Sten fra Frydenlund Teglværk, som ligger ved Vedbæk. 
Det ejedes af en ældre Dame og bestyredes af en Bonde der fra Egnen, 
der viste sig at være en meget flink Mand, som med stor Interesse gik 
ind paa Sagen, og som med Opfindsomhed og Udholdenhed virkelig 
præsterede noget meget respektabelt, hvad der gav Stødet til, at alle 
senere anlagte større Teglværker nu kunne levere Sten af enhver øn- 
skelig Form og Farve. Da Bygningen skulde udføres saa brandfrit som 
muligt, blev der her for første Gang i Landet anvendt en større Jærn- 
konstruktion; den blev udført af Støbejærn, da man dengang her endnu 

ikke kendte Anvendelsen af valsede Jærnbjælker. Ved Udførelsen af 
dette mit første større Arbejde var jeg udmærket støttet af Arkitekt 
Hans J. Holm som Konduktør; ved sin Udholdenhed, Flid og Nøjagtig- 
hed overvandt han mange af de Vanskeligheder, som et større Arbejde 
medfører. Bygningen blev paabegyndt i 1857, og Bibliotheket flyttedes 
1861 fra Rundetaarn til den nye Bygning.Ved Indflytningen var omtrent 
en Femtedel af Reolerne ubenyttede, og desuden var den store Sal, der 
benyttedes som Forelæsningssal, i Behold, men nu i 1892 har det været 
nødvendigt at tage Trappegangen med ind i Bibliotheket, og om nogle 
Aar maa der utvivlsomt tænkes paa en ny Bygning. 

Tilat varetage Universitetets Interesser ved Opførelsen af Bibliotheket 
var der nedsat et Udvalg, bestaaende af Kvæstor, Justitsraad Frydens- 
berg og Professorerne Clausen og Forchhammer, med hvilket Udvalg 
jeg saaledes havde at forhandle om Alt Bygningen vedkommende. Efter 
at Bygningen var færdig og afleveret, sendte Udvalget mig en Skrivelse, 
hvori det udtalte, at Bygningen i alle Henseender var tilfredsstillende, 
idet den var hensigtssvarende indrettet paa samme Tid, som der var 
taget Hensyn til Kunstens berettigede Fordringer. Efter 28 Aars Forløb 
indgav nuværende Overbibliothekar Birket Smith en Skrivelse til Kon- 
sistorium, hvori han klager over Bygningens i højeste Grad uhensigts- 
svarende Indretning, og over, at der ved Opførelsen alene var taget 
Hensyn til Kunsten og ødslet med Pladsen. I den Anledning blev der 
nedsat et Udvalg, som fremkom med Forslag til den nu foretagne Ud- 
videlse. Man lærer heraf, at Begrebet om det hensigtssvarende veksler 
meget hurtigt, og at, hvad der for 25 Aar siden ansaas for godt og smukt, 
nu anses for daarligt og næsten ubrugeligt. Navnlig, hvad Bibliotheker 
angaar, fordrer Nutiden kun Pladsrum. 

I Aarene 1858 og 60 udførte jeg forskellige mindre Bygninger om- 
kring i Landet, blandt hvilke kan nævnes et Ligkapel paa Assistents- 
kirkegaarden ved Vordingborg, et Hus for Købmand Hecht i Nærheden 
af Herregaarden Holsteinborg og et Landsted for Advokat Brock i 
Taarbæk. 

I Slutningen af 1860 blev jeg ansat som Lærer i borgerlig Bygnings- 
kunst ved den polytekniske Læreanstalt og vedblev med denne Virk- 
somhed til 1874. — Den 29. August 1860 ægtede jeg Frøken Elise Blaun- 
feldt, Datter af Herredsfoged Blaunfeldt i Flækkeby i Slesvig. 

Efter at jeg var bleven Bygmester for Studenterforeningen og havde 
gjort Udkast til Bygningers Opførelse paa forskellige Steder i Byen, 
valgte man i 1861 den Plads, hvor Studenterforeningen nu findes. Paa 
den saakaldte Gammelholm laa en ældre Bygning, som benyttedes af 
Marinen. Den havde tidligere været anvendt til forskellige Samlinger 
og Modeller og var i det Hele en solid Bygning med Hvælvinger iden 

underste Etage, men det Indre maatte helt ombygges for at svare til 
sin nye Bestemmelse, ligesom der maatte opføres en Sidebygning til 
Økonomibrug etc. 

Ombygningen blev paabegyndt i 1861 og blev færdig i 1863. Ogsaa 
ved dette Arbejde var jeg støttetaf Arkitekt Hans J. Holm som Konduktør. 
Samtidig med Studenterforeningen opførte jeg en Bolig for Etatsraad- 
inde Heiberg i Rosenvænget og et Varelager for Grosserer Grøn ved 
Siden af Studenterforeningen. I Aaret 1862 udførte jeg foruden mindre 
Arbejder en Restauration af Herlufsholms Kirke, og samme Aar blev 
jeg af Kultusministeren anmodet om at indtræde i det særlige Syn over 
enkelte udvalgte større Kirker med Professor Høyen som Formand. 
Efter Høyens Død 1870 blev Waarsaae udnævnt til Formand, og efter 
hans Død 1885 fungerede jeg et Aar som Formand, men efter at have 
virket i Synet i 25 Aar bad jeg mig fritaget for denne Virksomhed. Aaret 
1864 blev jeg valgt til Borgerrepræsentant i Kjøbenhavn og forblev i 
denne Stilling i 12 Aar.Ved Generalforsamlingen i December 1861 blev 
jeg valgt til bygningskyndigt Medlem af Bestyrelsen for Kreditkassen 
for Husejere i Kjøbenhavn og har vedblivende beholdt denne Plads. 

I Foraaret 1863, da det var vedtaget, at Hovedstationen for de Sjæl- 
landske Jærnbaner skulde flyttes, blev jeg anmodet om at gjøre Teg- 
ninger til en ny Hovedstation paa den nuværende Plads. Arbejdet be- 
gyndtes kort efter og fremmedes saaledes, at Bygningen blev rejst i 
Sommeren 1864. Krigen, som greb sørgeligt ind i mine Familieforhold, 
bestemte mig til at bede mig fritaget for at fortsætte dette Arbejde, som 
derefter blev overdraget til Arkitekt Tvede. 

I disse Aar opførte jeg en Hovedbygning paa Eenrum i Vedbæk for 
Grev Danneskjold og omtrent paa samme Tid en Hovedbygning paa 
Herregaarden Gyldenholm, halvanden Mil fra Sorø, for Godsejer C. de 
Neergaard og 1866 en Bygning for Grosserer Martin Levin paa Hjørnet 
af Havnegade og Tordenskjoldsgade. Paa denne Tid begyndte For- 
beredelserne til Opførelsen af en ny Nationalbankbygning paa den nu- 
værende Plads. Byggearbejdet tog sin Begyndelse i Foraaret 1867 og 
fuldførtes i Maj 1870; ved dette Arbejde var jeg støttet af Arkitekt Gnudtz- 
mann som Konduktør. I 1869 blev Tegningen til Pakhuset ved den nye 
Knippelsbro udført, og omtrent paa samme Tid Tegningen til en ny 
Kirke i Korsør, hvor den gamle blev nedrevet paa Grund af Brøstfældig- 
hed. Fra 1865 og følgende Aar foretog jeg større og mindre Arbejder 
paa Herlufsholm, blandt hvilke kan nævnes en fuldstændig Ombygning 
af Klostrets søndre og vestre Fløj, ved hvilke Arbejder jeg var støttet 
af Arkitekt H. Storck som Konduktør, og noget senere en Museums- 
bygning. Paa samme Tid foretoges større Ombygninger af Hovedbyg- 
ningen paa Gisselfeld, og et nyt Drivhus blev opført. Fremdeles udførte 

jeg Restaurationen af Kirken i Nykjøbing paa Falster, Vestgavlen paa 
Domkirken i Roskilde 1872, Vindinge Kirke 1873 og en ny Bygning for 
Diskontobanken i Aalborg 1874. 

Restaurationen af St. Knuds Kirke i Odense foretoges i 1874 og 75, 
og Kysthospitalet ved Refnæs blev opført i Aarene 1874 og 75, men er 
senere blevet delvis ombygget og udvidet. Somrene 1873 og 74 tilbragte 
jeg af Helbredshensyn med min Familie ved Badet Ronneby i Sverige 
og Sommeren 1877 paa Taasinge. I Aaret 1877 restaurerede og udvidede 
jeg den gamle Hospitalsbygning i Slagelse. 

I Foraaret 1878 blev jeg angrebet af en alvorlig Sygdom, som holdt 
mig 10 Uger i Sengen og medførte en lang Reconvalescents. Forinden 
min Sygdom havde jeg gjort Tegninger til den nye Bygning for Due- 
brødre Hospitalet i Roskilde; Opførelsen blev paabegyndt under min 
Sygdom og fuldførtes i 1880. I samme Aar restaurerede jeg St. Petri 
Kirke i Slagelse og opførte Indgangsportene til Ørsteds Anlæg. I 1881 
havde jeg i Forening med Arkitekt Lendorf i Odense konkurreret til et 
nyt Raadhus i Odense, saaledes at jeg skulde udføre Tegningerne og 
han skulde besørge Udførelsen. Efter at det var overdraget os at opføre 
Bygningen paabegyndtes Arbejdet, saa vidt jeg mindes, i Foraaret 1881 
og var færdigt 1883. I 1881 blev det overdraget mig at udføre Tegninger 
til en ny Bygning for »Bikuben« i Silkegade; i Foraaret 1884 blev Byg- 
ningen fuldført; ved dette Arbejde var Arkitekt Momme antaget som 
Konduktør. Ved Universitetets 400 Aars-Fest 1879 blev jeg hædret med 
Titel af Dr. phil. 1. April 1881 overtog jeg Embedet som kgl. Bygnings- 
inspektør efter afdøde Etatsraad Christian Hansen. I 1885 blev jeg ud- 
nævnt til Medlem af Akademiet for de frie Kunster i Stockholm. 

I 1882 foretoges Opmaalinger og udførtes Tegninger til en Restau- 
ration af St. Petri Kirke i Næstved, hvilket Arbejde var mig overdraget. 
Det følgende Aar begyndte Arbejdets Udførelse under Tilsyn af Arkitekt 
Ahlmann som Konduktør og fuldførtes i 1885; samme Aar blev der ved 
Roskilde anlagt en ny Kirkegaard og opført et Begravelseskapel. 1884 
blev Klosterporten i Sorø restaureret og 1885 Kildebrønde Kirke i Nær- 
heden af Taastrup Station. 1886 blev der foretaget en Udvidelse af Bal- 
lerup Kirke paa den nordre Side, og en ny Gartnerbolig blev opført ved 
Sorø Akademi. 1887 opførte jeg en ny Toldbygning i Skjelskør, og Teg- 
ninger til den nye polytekniske Læreanstalt og det botaniske Labora- 
torium forberedtes, ligesom jeg tegnede et Begravelseskapel til Store- 
hedinge nye Kirkegaard. Den polytekniske Læreanstalt blev færdig i 
Sommeren 1890 med Arkitekt Clemmensen som Konduktør og det bota- 
niske Laboratorium i Foraaret 1890 med Arkitekt Steenberg som Kon- 
duktør. I Aaret 1891 udførtes forskellige Bygninger under Bygnings- 
inspektoratet, blandt hvilke kan nævnes en Bygning ved Gjedser til 

Bolig for de derværende Toldembedsmænd, en Toldbygning i Næstved 
i Nærheden af Banegaarden og en Toldkammerbygning i Helsingør. 
Den 1. April 1892 tog jeg min Afsked som Bygningsinspektør. Den 6. 
Oktober 1862 blev jeg Ridder af Dannebrog, 5. Maj 1863 Professor, 10. 
September 1871 Etatsraad, 18. Juli 1875, ved Indvielsen af St. Knuds 
Kirke i Odense Dannebrogsmand, 15. Marts 1887 Kommandør af 2. Grad 
og 30. August 1890 Kommandør af 1. Grad. 

Foruden de ovenomtalte Rejser i Udlandet har jeg 1862 foretaget en 
Rejse til Industriudstillingen i London, 1867 en Rejse til England og 
Frankrig i Anledning af Nationalbankens Opførelse, 1883 og 84 Rejser 
i Norge, 1881, 82, 85 og 87 mindre Rejser omkring i Tydskland, 1888 
en Rejse til Italien og 1891 en Rejse sammen med Professor Storck til 
Sverige, hvor vi besøgte Wadstena, Linkøping, Stockholm, Upsala, 
Skara, Gøteborg og Halmstad. 


Ovenstaaende Selvbiografi er skrevet af J. D. Herholdt 1892 i anden Anledning. Ved hans Vel- 
vilje have Udgiverne af dette Værk kunnet benytte den her. 

Herholdts Bolig i Ewaldsgade 


FORTEGNELSE OVER 
J.D. HERHOLDTS SAMTLIGE ARBEJDER 


UDARBEJDET AF KUNSTNEREN SELV 


Naar man under Læsningen af denne Fortegnelse vil finde, at adskillige af disse Ar- 

bejder ikke ganske bærer Præget af HERHOLDTS Kunst, da maa man erindre, at endel 

er udførte efter løse Skitser og uden arkitektonisk Kontrol, og atandre senére af ukyn- 
dige Hænder er ændrede og helt eller delvis ombyggede. 


1846 Ombygning af Ny-Bakkegaard for Prof. Hall. 


Tegning til en Villa i Korsør for Toldforv. Kjær. 


1847 Tegning til Bibows Hus paa Gamle Kongevej. 


Tegning til en Bygning i Malmø for O. Abelin 


& Ko. 


Tegning til en Pavillon i Frederiksberg Smalle- 


gade for Grosserer Kastrup. 
Tegning til en Kirke i Løgstør for Byfoged 
Svanenskjold (uopført). 


Tegning til en Ombygning af Svaneapotheket 


paa Østergade for Fru Baagøe (nedbrudt). 

Tegning til et Landsted i Landskrona for Borg- 
mester Ødmanson. 


Tegning til et Hus i Frederiksberg Allé for Dig- 
teren Brosbøll (nedbrudt). 

Tegning til Børnehospitalet i Rigensgade (ned- 
brudt). 

Tegning til et Hus paa Frederiksberg for Bianco 
Luno. 


Tegning til en Ombygning af Urtekræmmer 
Sundorphs Butik. 


1848 


1849 


1850 


18 


18 


51 

Tegning til Indretning af Apotheket i St. Kon- 
gensgade for Apotheker Ørnstrup. 

Tegning til en Hovedbygning paa Erholm i Fyen 
for Kammerherre Cederfeld de Simonsen. 


Tegning til enRestauration af Gyldensteen i Fyen 
for Grev Bernstorff. 

Tegning til et Hus i Frederiksberg Allé for Ju- 
stitsraad Casse. 

Tegning til et Hus i Fredericia for Herreds- 
foged Holck. 


Tegning til et Hus i Flensborg for Appellations- 
raad Raasløff. 

Tegning til et Hus i Nærheden af Bilows Vej 
for Træskjærer Kittendorff (ombygget). Udkom 

rkitektonisk Album. 


i Tegners A 

Tegning til et Hus ved Bilows Vej for Etats- 
raad Raffenberg (nedrevet). 

Tegning til forskjellige Forandringer ved Kirken 
i Kjerteminde for Pro Heiberg. 

Tegning til et Havehus i Haven ved Rønne- 
bæksholm for Fru Grundtvig. 


Tegning til et Hus i Thisted for Postmester 
Herholdt. 

Tegning til et Asyl og Arbejderboliger i Sverige 
for Baron Schwerin. 


Tegning til et Hotel ved Korsør Banegaard for 
Hotelejer Jacobsen (ombygget). 

Udkast til en ny Veterinær- og Landbohøjskole 
for Indenrigsministeriet. 


Tegning tilen Forpagtergaard ved Herregaarden 
Frederikslund paa Fyen for Grev Rantzau. 
Tegning til en Hovedbygning paa Herregaarden 

Selchausdal for Godsejer Selchau. 

Udkast til en Forandring af Raadhuset i Nyborg. 
(Det nuværende er opført af Tvede.) 

Udkast til et lille Hus i Nærheden af Svendborg 
for Pastor Vilstrup. 

Udkast til et Enkesæde ved Hindsgavl paa Fyen 
for Kammerherre Fønss. 

Udkast til nogle Forandringer ved Hovedbyg- 
ningen paa Herregaarden Mattrup i Jylland 
for Godsejer Westenholtz. 

Tegning til Indretning afet Dampkøkken i Regne- 
gade for Jul. Hellmann. 

Tegning til Universitetsbibliotheket i Kjøben- 
havn (opført 1857—61). 


Udkast til en Ombygning af en Hovedtrappe og 
Ladebygninger paa Einsidelsborg for Grev 
Petersdorff. 

Udkast til Landsbyskoler for Kultusministeriet. 
Udkomne i Tegners Arkitektonisk Album. 

Tegning til et Vaabenhus ved St. Olai Kirke i 
Helsingør. 

Tegning til en Smedejerns-Gitterport til Nørre- 
port for Ingeniørkorpset. Rester af den sidde paa 
Kvægtorvet. 

Udkast til en Havetrappe og et Gartnerhus paa 
Frederikslund for Grev Rantzau. 

Forskjellige Udkast for Agent Schau i Slagelse. 

Udkast til et Hus paa Harsdorffs Vej for Kaptejn 
Bauditz. 


Tegning til Avlsbygninger paa Søndergaarde 
(efter en Ildebrand) for Kammerherre Ceder- 
feld de Simonsen. 

Tegning til Herholdts egen Bolig i Kjøbenhavn, 
Ewaldsgade Nr. 9. 

Udkast til Forandring af Arresterne i Assens. 

Udkast til et Raadhus i Assens for Byraadet. 

Udkast til et Hus for Pastor Lange i Vording- 
borg (ubenyttet). 

Tegning til et Hus for Agent Schau i Slagelse. 


Tegning til det Indre af en Port for Grosserer 


Maag. Ny Vestergade Nr. 13. 
Tegning til et Hus for Konsul Hage i Sorø. 


Tegning til en Direktørbolig ved Kjøbenhavns 
gamle Banegaard for Etatsraad Rothe. 

Tegning til et Thinghus i Kjærlingbjerg paa Fyen. 

Udkast til et Sygehus i Rudkjøbing. 

Tegning til et Ligkapel paa Vordingborg Kirke- 
gaard. 


Tegning til en Ombygning og Udvidelse af Bibows 
Hus paa Gamle Kongevej for Justitsraad Bech. 

Tegning til en Jern-Indkjørselsport til Sindssyge- 
anstalten ved Roskilde. 

Udkast til en Dekoration af Bedesalen i Sinds- 
sygeanstalten ved Vordingborg for Overlæge 
Jensen. 

Tegning til en Forandring af Arresterne i Middel- 
fart Raadhus for Odense Amt. 

Tegning til et Hus i Bisserup ved Holsteinborg 
paa Sjælland for Kjøbmand Hecht. 


Tegning til et Fattighus i Korsør for Byraadet. 

Tegning til et Landsted i Taarbæk for Advokat 
Brock (forandret). 

Tegning til et Thing- og Arresthus i Allinge paa 
Bornholm for Justitsministeriet. 

Udkast til en Forstanderbolig paa Skaarup Se- 
minarium i Fyen for Professor Schurmann. 

Tegning til Studenterforeningsbygningen paa 
Gammelholm. 


Tegning til Restaurationen af Herlufsholms 
Kirke. 

1859 


1860 


1861 


1862 


1863 


1864 

Tegning til et Pakhus paa Gammelholm for 
Grosserer Grøn. 

Udkast til nogle Forandringer ved Rosenborg 
Brøndanstalt i Gothersgade. 

Tegning til en Villa i Rosenvænget for Fru 
Heiberg. 

Tegning til en Restauration af Kirken i Vording- 
borg. 

Udkast til en Stiftelse i Stege for Konsul Hage. 

Udkast til et Hus paa Stokkerup i Taarbæk for 
Konsul Hage (nedbrændt). 

Udkast til en Havnefogedbolig ved Løgstør 
Kanal. 


Tegning til et Gravmonument over Agent Gamst 
for H. C. Lund. 

Tegning til en Hovedbygning paa Eenrum ved 
Vedbæk for Grev Danneskjold-Samsøe. 

Tegning til en ny Banegaard i Kjøbenhavn. 

Udkast til en Bygning for Livrenteselskabet 
(ubenyttet). 


Tegning til en Ombygning af Søkadetakademiet 
for Marineministeriet. 

Tegning til en Udvidelse og Ombygning af en 
Bolig paa Amager for Etatsraad Holmblad. 
Tegning til en Restauration af St. Knuds Kirke 

i Odense. 
Tegning til en Hovedbygning paa Herregaarden 
Gyldenholm for Hofjægermesterde Neergaard. 


Tegning til en Arbejdsanstalt ved Mariager. 

Forskjellige Udkast til Stokkerup for Konsul 
Hage. 

Tegning til et Orgelgalleri i St. Olai Kirke i 
Helsingør for Provst Heiberg. 


Tegning til en Bolig i Havnegade paa Gammel- 
holm for Grosserer M. Levin. 

Tegning til en ny Bygning for Nationalbanken 
i Kjøbenhavn. 

Forskjellige Tegninger til Adlersborg for Baron 
Zitphen-Adler. 


Forskjellige Tegninger til en Dekoration af 
Marvede Kirke ved Holsteinborg for Grev 
Holstein-Holsteinborg. 

Udkast til et Ligkapel paa Assistents-Kirkegaard 
ved Kjøbenhavn (senere omarbejdet og opført 
af Arkitekt N. S. Nebelong). 


Tegning til en Restauration og Ombygning af 
Økonomibygningen paa Herlufsholm. 

Udkast til en Bygning for Orla Lehmann. 

Tegning til et Jerngitter omkring St. Knuds 
Kirke i Odense. 


Tegning til en Staldbygning paa Gammelholm 
for Grosserer Grøn. 

Tegning til en Arbejdsanstalt i Slagelse. 

Tegning til Pakhuset »Fønix« ved Knippelsbro 
for Grosserer Puggaard. 

Tegning til en ny Kirke i Korsør. 


Tegning til Restauration og Ombygning af 
Hovedbygningen paa Gisselfeld Kloster (ud- 
ført 1870—74). 

Tegning til forskjellige Forandringer ved Frede- 
riksberg Kirke. 


Forskjellige Tegninger til Restauration af Reers- 
lev Kirke og Roskilde Domkirke. 

Tegning til et Vaabenhus ved Østerlarsker paa 
Bornholm. 


Tegning til Restauration af Roskilde Domkirkes 
Vestside. 


Tegning til Piedestalen for Frederik VILI.s Rytter- 
statue i Kjøbenhavn. 

Tegning til en Udvidelse af Rutsker paa Born- 
holm. 

Tegning til Restauration af Kirken i Nykjøbing 
paa Falster. 

Tegning til et lille Hus i Fredensborg for Bog- 
handler Schwartz. 


Tegning til en ny Kirke i Vindinge ved Roskilde. 
Tegning til en Ombygning af Slangerup Kirke. 


Tegning til Diskontobanken i Aalborg. 
Tegning til en Kreditkasse i Bergen (Norge). 


ing til en Lærerbolig paa Herlufsholm. 

1869 


1870 


1871 


1874 


1875 


1876 


1877 

Tegning til en Skolebygning i Storehedinge. 

Tegning til en Bolig for Fabrikant Klenow. 

Tegning til Kysthospitalet paa Refsnæs (om- 
bygget og udvidet). 

Tegning til en Museums- og Gymnastikbygning 
paa Herlufsholm. 

Tegning til et Hospital i Slagelse. 

Forskjellige Tegninger til Roskilde Domkirke. 

Tegning til Ombygning af Slangerup Kirke. 


Pakhuset »Fønix« ved Knippelsbro 


Tegning til en Restauration af Idestrup Kirke 
paa Falster. 

Tegning til et Drivhus paa Gisselfeld. 

Tegning til en Udvidelse og Ombygning af Spare- 
kassen i Roskilde. 


Tegning til en Post- og Telegrafbygning ved 
Kjøbenhavns Banegaard (senere opført efter 
en Plan af Bane-Ingeniøren). 

Tegning til en anden Bolig for Fabrikant Klenow 
(ingen af Tegningerne er benyttet). 

Tegning til en Restauration af St. Peders Kirke 
i Slagelse. 

Tegning til Ombygning af Taarnet paa Knudsker 
paa Bornholm. 

Tegning til det Indre af Olsker paa Bornholm. 

Tegning til et Vaabenhus ved Nylarsker paa 
Bornholm. 

Tegning til Ombygning af Taarnet paa Vestre- 
marie Kirke paa Bornholm (denne Tegning 
er ikke benyttet. Kirken er senere nedrevet). 


Tegning til en ny Bygning for Duebrødre-Hospi- 
talet i Roskilde. 

Tegning til en toarmet Lygtepæl for Kom- 
munen. 

Tegning til Indgangsportene til Ørstedsparken 
for Kommunen. 


Tegning til en ny Gartnerbolig paa Gisselfeld. 


Tegning til Raadhuset i Odense. 
Tegning til Restauration af Slangerup Kirke. 


Tegning til Ombygning af St. Olai Kirke i Hel- 
singør og et nyt Kobbertag. 

Tegning til en ny Bygning for »Bikuben« i Silke- 
gade (udført 1881—84). 


Tegning til Restauration af St. Peders Kirke i 
Næstved. 

Udkast til en Forstanderbolig ved Duebrødre- 
Hospitalet i Roskilde (ubenyttet). 

Tegning til en Ombygning af Taarnet paa Rø- 
Kirke paa Bornholm. 

Tegning til et Kreditoplag paa Toldboden (ikke 
opført). 

Udkast til en ny polyteknisk Læreanstalt (ikke 
udført). 

Udkast til et mineralogisk Museum (ikke udført). 

Tegning til et plantefysiologisk Museum i Bota- 
nisk Have. 

Udkast til en Ombygning af Gymnastikhuset i 
Sorø, 

Tegning til en Restauration af Klosterporten i 
Sorø. 

Udkast til en Ombygning af Materialgaarden i 
Sorø og Udkast til en ny. 

Udkast til en Gartnerbolig i Sorø. 


Tegning til et Kapel paa den nye Kirkegaard 
ved Roskilde. 

Udført Restaurationen af St. Peders Kirke i 
Næstved. 

Tegning til en Restauration af Kildebrønde Kirke 
ved Taastrup. 

Tegning til en Restauration af Lille-Lyngby 
Kirke ved Hillerød. 

Tegning til en Udvidelse af Ballerup Kirke. 


Udkast til et Gitter omkring Storehedinge Kirke- 
gaard. 

Udkast til et Ligkapel paa Storehedinge Kirke- 
gaard. 

En Graverbolig til Ny Kirkegaard ved Roskilde. 

Bikubens nye Bygning i Silkegade. . 

1885 Udkast til Kongebolig og Rigsdagslokaler i Udkast til et nyt Lokale for Handelsbanken i 1887 

